[{"text_idx": "#000001", "text": "lleisiau rhai o'r Crynwyr Cymraeg. Isod"}, {"text_idx": "#000002", "text": "Ffilm a grewyd gan S4C yn cyflwyno profiad ambell aelod."}, {"text_idx": "#000003", "text": "Mewn cyfarfod wyneb yn wyneb, mae'r addoli yn dechrau pan fo rhai yn eistedd ac yn ymdawelu. Mae'r addoliad yn ddistaw a does dim wedi ei drefnu ar ei gyfer. Mae'r ymwybyddiaeth o'r ysbrydol yn cynyddu wrth ymdawelu, ac yn amrywio'n sylweddol o berson i berson, yn o\u0302l eu cyflwr a'u profiad. Yn raddol, lleiha'r dwndwr beunyddiol a bydd yr addolwyr yn agored i bresenoldeb ysbrydol oddi mewn. Nid diffyg sw\u0302n yw'r distawrwydd yma ond aros disgwylgar. Fe all y cyfarfod fod yn ddistaw am awr, neu fel all rywun rannu eu profiad. Torrir ar y distawrwydd am ychydig ond nid yw'n cael ei atal."}, {"text_idx": "#000004", "text": "Daw'r cyfarfod i ben wrth ysgwyd llaw. Peidiwch a diflannu wedi 'r cyfarfod; cyflwynwch eich hun a gofynnwch unrhyw gwestiwn am y profiad."}, {"text_idx": "#000005", "text": "Yn ein cyfarfod arlein, fe fyddwn yn ymuno a'r cyfarfod yn gynnar am sgwrs ar y cychwyn - cyfarch a chyflwyno, neu holi, neu jest i fod yn gyfeillgar, gan ymdawelu ar o\u0302l ryw hanner awr. Fel arfer byddwn yn rhannu delwedd, gerdd, neu ddyfyniad fel cyfrwng i glosio. Bydd y distawrwydd hyn yn para am ryw hanner awr i dri chwarter, ac wedi hynny byddwn yn rhannu'n profiad sydd yn aml yn arwain at drafodaeth werthfawr, am rwy chwarter awr eto, yn aml ar amrywiaeth o bynciau, cyn gadael."}, {"text_idx": "#000006", "text": "Y profiad o ymgynull a chyd-gyfarfod yw un o'r nodweddion pwysicaf, a medru gwneud hynny drwy'r Gymraeg yw ein bwriad. Mae croeso mawr i'r sawl sydd yn dysgu'r Gymraeg, wrth gwrs."}, {"text_idx": "#000008", "text": "Cymdeithas a sefydlwyd yng nghyfnod Rhyfel Cartref Lloegr, a'r berw cymdeithasol a chrefyddol y pryd hwnnw yn esgor ar nifer o grwpiau eitha chwyldroadol oedd yn awyddus i weld eu bywydau yn dystiolaeth i'w ffydd."}, {"text_idx": "#000009", "text": "Beth mae'r Crynwyr yn ei gredu?"}, {"text_idx": "#000010", "text": "Dyw'r Crynwyr ddim yn diffinio eu hunain yn o\u0302l eu cred - mae na lygedyn bach o oleuni dwyfol ynddo ni i gyd, ac mae'n dod i'r golwg mewn amryfal ffyrdd - pwy sydd i ddweud fod un dehongliad yn 'gywir' a'r llall ddim?"}, {"text_idx": "#000011", "text": "Ceisio byw ein bywyd yn driw i'r datguddiad hwnnw o oleuni dwyfol. Mae'r Crynwyr wedi bod yn flaenllaw dros y blynyddoedd mewn mudiadau cymdeithasol, dileu caethwasiaeth, heddychiaeth a chynnal tystiolaeth dros frawdgarwch."}, {"text_idx": "#000013", "text": "Dyma fap o gyfarfodydd Cymru a'r Gororau, yn rhoi rhyw syniad o'u gwahanol faint."}]